Moenie dat die klomp rooi merke jou mislei nie – ek hou baie van hierdie storie, treffende titel en al. En omdat dit ’n goeie storie is, met ’n pragtig onderbeklemtoonde boodskap en fyn uitgewerkte parallelle, verdien dit om presies, tot in die kleinste detail, afgewerk te word. Want in ’n kortverhaal tel elke woord.
Die oorhoofse rede vir my veranderinge en voorstelle het te doen met die ou gesegde van Less is more. Met ’n “stil” storie soos hierdie verhoog ’n mens juis die trefkrag met “paring down”, tot net dit wat nodig is gesê word. Jy skryf plek-plek so kompak en ekonomies, en dan glip jy op ander plekke in ’n oorformele, boekerige styl in waar jy te veel en onnodig “praat”.
Dus: bekyk asseblief my voorstelle met aandag, ek dink jy behoort gou agter te kom waarna ek mik om hierdie storie honderd persent reg te kry.